## Uredba o zvanjima, oznakama zvanja i uvjetima stjecanja zvanja pripadnika pravosudne policije kazneno-popravnih ustanova i domova za preodgoj

### NN 70/1992 (26.10.1992.), Uredba o zvanjima, oznakama zvanja i uvjetima stjecanja zvanja pripadnika pravosudne policije kazneno-popravnih ustanova i domova za preodgoj

# VLADA REPUBLIKE HRVATSKE

Na temelju članka 59. stavak 1. Zakona o izvršenju sankcija izrečenih
za krivična djela, privredne prijestupe i prekršaje ("Narodne novine",
broj 21/74, 39/74, 55/88 i 19/90), Vlada Republike Hrvatske na sjednici
održanoj 23. listopada 1992. godine, donijela je

## UREDBU

### o zvanjima, oznakama zvanja i uvjetima stjecanja zvanja pripadnika pravosudne policije kazneno-popravnih ustanova i domova za preodgoj

I. OPĆE ODREDBE

Članak 1.

Uredbom o zvanjima, oznakama zvanja i uvjetima stjecanja zvanja pripadnika
pravosudne policije kazneno-popravnih ustanova i domova za preodgoj (u
daljnjem tekstu: Uredba) propisuju se zvanja, oznake zvanja i uvjeti stjecanja
zvanja.

Zvanja u pravosudnoj policiji utvrđuju se prema stupnju stručne spreme,
vrsti i složenosti poslova i radnom iskustvu.

II. ZVANJA

Članak 2.

Za pripadnike pravosudne policije u kazneno-popravnim ustanovama i domovima
za preodgoj utvrduju se sljedeća zvanja:

- mlađi pravosudni policajac,

- pravosudni policajac,

- stariji pravosudni policajac,

- mlađi nadzornik pravosudne policije.

- nadzornik pravosudne policije.

- stariji nadzornik pravosudne policije,

- samostalni nadzornik pravosudne policije,

- zapovjednik pravosudne policije.

III. OZNAKE ZVANJA

Članak 3.

Za pripadnike pravosudne policije utvrduju se sljedeće oznake zvanja:

1. mlađi pravosudni policajac - oznaka zvanja je jedan hrvatski pleter
(dvoplet), srebrne boje, širine 10 mm, utkan u naramenicu u vodoravnoj
crti;

2. pravosudni policajac - oznaka zvanja su dva hrvatska pletera (dvoplet),
srebrne boje, širine 10 mm, utkana u naramenicu u vodoravnoj crti, međusobno
razmaknuti 10 mm;

3. stariji pravosudni policajac - oznaka zvanja su tri hrvatska pletera
(dvoplet) srebrne boje, širine 10 mm, utkana u naramenicu u vodoravnoj
crti, međusobno razmaknuti 10 mm:

4. mlađi nadzornik pravosudne policije - oznaka zvanja je jedan hrvatski
pleter (dvoplet) srebrne boje širine 10 mm, utkan u naramenicu u vodoravnoj
crti. Na sredini naramenice, 10 mm od utkanog pletera, nalazi se šesterokut
srebrne boje veličine 15 mm;

5. nadzornik pravosudne policije - oznaka zvanja je jedan hrvatski pleter
(dvoplet) srebrne boje širine 10 mm, utkan u naramenicu u vodoravnoj crti.
Na 10 mm od utkanog pletera u vodoravnoj crti nalaze se dva šesterokuta
srebrne boje veličine 15 mm;

6. stariji nadzornik pravosudne policije - oznaka zvanja je jedan hrvatski
pleter (dvoplet) srebrne boje širine 10 mm, utkan u naramenicu u vodoravnoj
crti. Na 10 mm od utkanog pletera u obliku istostraničnog trokuta nalaze
se tri šesterokuta srebrne boje veličine 15 mm;

7. samostalni nadzornik pravosudne policije - oznaka zvanja su dva hlvatska
pletera (dvopleta) srebrne boje širine 15 mm, utkana u naramenicu u vodoravnoj
crti, međusobno razmaknuti 10 mm. Na sredini naramenice nalazi se šesterokut
srebrne boje veličine 15 mm;

8. zapovjednik pravosudne policije - oznaka zvanja su dva hrvatska pletera
(dvoplet) srebrne boje širine 15 mm, utkana u naramenicu u vodoravnoj crti,
medusobno razmaknuti 10 mm. Na 10 mm od utkanog pletera u vodoravnoj crti
nalaze se dva šesterokuta srebrne boje veličine 15 mm.

Članak 4.

Za pripravnika pravosudne policije utvrđuju se sljedeće oznake:

1. pripravnik za mlađeg pravosudnog policajca - oznaka zvanja je jedan
hrvatski pleter (dvoplet) srebrne boje širine 10 mm, utkan u naramenicu
u vodoravnoj crti;

2. pripravnik za mladeg nadzornika pravosudne policije - oznaka zvanja
je jedan hrvatski pleter (dvoplet) srebrne boje širine 10 mm, utkan u naramenicu
u vodoravnoj crti. Na sredini naramenice 10 mm od utkanog pletera nalazi
se šesterokut srebrne boje veličine 15 mm;

3. pripravnik za nadzornika pravosudne policije - oznaka zvanja je jedan
hrvatski pleter (dvoplet) srebrne boje širine 10 mm, utkan u naramenicu
u vodoravnoj crti. Na 10 mm od utkanog pletera nalazc se dva šesterokuta
srebrne boje veličine 15 mm.

Članak 5.

Oznaka polaznika Srednje škole unutarnjih poslova, usmjerenje za pripadnika
pravosudne policije, sastoji se od jedne vrpce bijele boje, širine 10 mm,
ušivene na naramenicu u vodoravnoj crti.

IV. UVJETI ZA STJECANJE ZVANJA

Članak 6.

Pripadnik pravosudne policije iz članka 2. ove uredbe stječe odgovarajuće
zvanje:

1. ako ima propisanu stručnu spremu i položen odgovarajući ispit;

2. ako je proveo u prethodnom zvanju odredeno vrijeme;

3. ako je u prethodne dvije godine u službi ocijenjen radnom ocjenom
uspješan;

4. ako mu u godini u kojoj je stekao uvjete za stjecanje višeg zvanja
nije izrečena stegovna mjera za težu povredu radne stege ili ako se protiv
njega ne vodi stegovni postupak zbog teže povrede radne stege ili kazneni
postupak za kaznena djela koja se gone po službenoj dužnosti;

5. ako postoji odgovarajuće slobodno mjesto.

Članak 7.

Pripadnici pravosudne policije koji ispunjavaju uvjete iz članka 6.
ove uredbe stječu zvanje prema stupnju stručne spreme:

1. Sa srednjom stručnom spremom, IV. stupanj

- mlađi pravosudni policajac,

- pravosuđni policajac,

- stariji pravosuđni policajac,

- mlađi nakzornik pravosudne policije.

2. Sa višom stručnom spremom, VI. stupanj

- mlađi nadzornik pravosudne policije,

- nadzornik pravosudne policije.

- stariji nadzornik pravosudne policije,

- samostalni nadzornik pravosudne policije.

3. Sa visokom stručnom spremom, VII. stupanj:

- nadzornik pravosudne policije,

- stariji nadzornik pravosudne policije,

- samostalni nadzornik pravosudne policije,

- zapovjednik pravosudne policije.

Članak 8.

Pripadnik pravosudne policije sa srednjom stručnom spremom, koji ispunjava
uvjete iz članka 6. ove uredbe, stjeće zvanje:

- mladi pravosudni policajac - ako je završio srednju školu unutarnjih
poslova obrazovni profil pravosudni policajac, po isteku pripravničkng
staža u trajanju od 6 mjeseci ili ako je završio drugu srednju školu i
u predviđenom roku položio stručni ispit za zvanje mlađeg pravosudnog policajca;

- pravosudni policajac - kada provede 4 godine u zvanju mlađeg pravosudnog
policajca;

- stariji pravosudni policajac - kada provede 4 godine u zvanju pravosudnog
policajca i položi stručni ispit za zvanje starijeg pravosudnog policajca;

- mlađi nadzornik - kada provede 8 godina u zvanju starijeg pravosudnog
policajca i položi stručni ispit za zvanje mlađeg nadzornika pravosudne
policije.

Članak 9.

Pripadnik pravosudne policije sa višom stručnom spremom, koji ispunjava
uvjete iz članka 6. ove uredbe, stječe zvanje :

- mlađi nadzornik pravosudne policije - po isteku pripravničkog staža
u trajanju od 1 godine i nakon položenog stručnog ispita za zvanje mladeg
nadzornika pravosudne policije;

- nadzornik pravosudne policije - kada provede 4 godine u zvanju mlađeg
nadzornika pravosudne policije;

- stariji nadzornik pravosudne policije - kada provede 4 godine u zvanju
nadzornika i položi stručni ispit za zvanje starijeg nadzornika pravosudne
policije;

- samostalni nadzornik pravosudne policije - kada provede 8 godina u
zvanju starijeg nadzornika pravosudne policije.

Članak 10.

Pripadnik pravosudne policije sa visokom stručnom spremom, koji ispunjava
uvjete iz članka 6. točke 1. ove uredbe, stječe zvanje:

- nadzornik pravosudne policije - po isteku pripravničkog staža u trajanju
od 1. godine i nakon položenog

strućnog ispita za zvanje nadzornika pravosudne policije;

- stariji nadzornik pravosudne policije - kada provede 4 godine u zvanju
nadzornika pravosudne policije;

- samostalni nadzornik pravosudne policije - kada provede 4 godine u
zvanju starijeg nadzornika pravosudne policije;

- zapovjednik pravosudne policije - kada provede 4 godine u zvanju samostalnog
nadzornika pravosudne policije i položi stručni ispit za zvanje zapovjednika
pravosudne policije.

Članak 11.

Pod odgovarajućim radnim iskustvom smatra se i vrijeme koje je osoba
provela u svojstvu pripadnika policije Ministarstva unutarnjih poslova
i doćasništvu ili ćasništvu Hrvatske vojske, u obnašanju poslova koji su
po sadržaju slični poslovima na koje se raspoređuje.

Pod odgovarajućom vrstom stručne spreme smatra se završeno školovanje
odgovarajučeg stupnja i usmjerenja, te škola za pripadnike unutarnjih poslova
odnosno škola za ćasnike ili doćasnike.

Ovlašteni djelatnik Ministarstva unutarnjih poslova koji se prima u
pravosudnu policiju izjednačit će se u zvanje koje odgovara njegovoj stručnoj
spremi i vremenu provedenom u službi shodno članku 8, 9. i 10. ove uredbe.

Časnici i doćasnici koji se prime u pravosudnu policiju izjednačit će
se u zvanje koje odgovara njihovoj stručnoj spremi i vremenu provedenom
u službi u skladu sa člankom 8, 9. i 10. ove uredbe.

Članak 12.

Pripadnik pravosudne policije može steći neposredno više zvanje od zvanja
koje ima u okviru stručne spreme pod uvjetom da:

- postiže nadprosječne rezultate u radu i ima dvije posljednje ocjene
"izrazito uspješan";

- je raspoređen na radno mjesto za koje je utvrđeno više zvanje;

- je u zvanju koje ima proveo najmanje dvije trećine vremena potrebnog
za redovito stjecanje zvanja.

Članak 13.

Pripadnik pravosudne policije koji tijekom rada stekne višu ili visoku
stručnu spremu promaknut će se u zvanje koje odgovara stručnoj spremi koju
je stekao pod uvjetima iz članka 6. točka 3, 4. i 5. ove uredbe.

Članak 14.

Rješenje o promaknuću pripadnika pravosudne policije donosi ministar
pravosuđa i uprave.

Članak 15.

Pripadnik pravosudne policije koji stječe odgovarajuće zvanje dužan
je prethodno položiti ispit za zvanje, kada je to uredbom propisano.

Pripadnik pravosudne policije stječe pravo na polaganje ispita za više
zvanje u zadnjoj godini rada provedenog u prethodnom zvanju.

Iznimno, pripadnik pravosudne policije može steći više zvanja bez polaganja
ispita za zvanje ukoliko mu je doneseno rješenje o prestanku radnog odnosa
s pravom na mirovinu.

Članak 16.

Ocjena rada pripadnika pravosudne policije obavlja se na kraju svake
godine.

Ocjenu daje rukovoditelj kazneno-popravne ustanove i doma za preodgoj
uz prethodno pribavljeno mišljenje rukovoditelja službe osiguranja.

O prigovoru na ocjenu odlučuje direktor Uprave za izvršenje kaznenih
i prekršajnih sankcija Ministarstva pravosuđa i uprave.

Kriterije i način ocjenjivanja propisuje ministar pravosuđa i uprave.

V. IZJEDNAČAVANJE U ZVANJE

Članak 17.

Pripadnici pravosudne policije koji su danom stupanja na snagu ove uredbe
zatečeni na radu u kazneno-popravnoj ustanovi i domu za preodgoj izjednačit
će se u zvanje pod uvjetima iz članka 8. 9. i 10. ove uredbe. Ukoliko se
promiču u više zvanje, dužni su položiti ispit za to zvanje u roku od godinu
dana od dana promaknuća.

Članak 18.

Pripadnici pravosudne policije sa srednjom stručnom spremom izjednačit
će se u zvanju:

1. u pripravnika mlađeg pravosudnog policajca - pripravnik pravosudne
policije;

2. u zvanje mlađeg pravosudnog policajca - stražar odnosno pravosudni
milicionar, koji je u tom zvanju proveo 4 godine;

3. u zvanje pravosudnog policajca - stražar odnosno pravosudni milicionar
koji je u tom zvanju proveo više od 4 godine, odnosno stariji stražar ili
stariji pravosudni milicionar, koji je u tom zvanju proveo 4 godine;

4. u zvanje starijeg pravosudnog policajca - stariji stražar odnosno
stariji pravosudni milicionar koji je u tom zvanju proveo od 4 do 8 godina,
pod uvjetom da u roku od godinu dana položi stručni ispit za zvanje starijeg
pravosudnog policajca. Ako u roku od godinu dana ne položi slručni ispit
izjednačit će se sa zvanjem pravosudnog policajca;

5. u zvanje mladeg nadzornika pravosudne policije - nadzornik straže
odnosno nadzornik pravosudne milicije, koji je položio stručni ispit za
zvanje nadzornika i stariji stražar odnosno stariji pravosudni milicionar,
koji je proveo u tom zvanju više od 8 godina, pod uvjetom da u roku od
godinu dana položi ispit za zvanje mlađeg nadzornika. Ako u roku od godinu
dana ne položi stručni ispit, izjednačit će se u zvanje starijeg pravosudnog
policajca.

Članak 19.

Pripadnici pravosudne policije sa višom stručnom spremom izjednačit
će se u zvanju:

1. u pripravnika za zvanje mlađeg nadzornika pravosudne policije - nadzornik
straže odnosno nadzornik pravosudne milicije, koji je u tom zvanju proveo
manje od godinu dana i nije položio stručni ispit za zvanje nadzornika;

2. u zvanje mlađeg nadzornika pravosuđe policije - nadzornik straže
odnosno nadzornik pravosudne milicije koji je položio stručni ispit za
zvanje nadzornika i u tom zvanju proveo 4 godine;

3. u zvanje nadzornika pravosudne policije - nadzornik straže odnosno
nadzornik pravosudne milicije, koji je u tom zvanju proveo 4 do 8 godina;

4. u zvanje starijeg nadzornika pravosudne policije - nadzornik straže
odnosno nadzornik pravosudne milicije, koji je u tom zvanju proveo od 8
do 12 godina pod uvjetom da u roku od godinu dana položi stručni ispit
za zvanje starijeg nadzornika pravosudne policije. Ako u roku od godinu
dana ne položi stručni ispit izjednačit će se u zvanje nadzornika pravosudne
policije;

5. u zvanje samostalnog nadzornika pravosudne pokicije - nedzornik straže
odnosno nadzornik pravosudne milicije, koji je u tom zvanju proveo više
od 12 godina.

Članak 20.

Pripadnici pravosudne policije sa visokom stručnom spremom izjednačit
će se u zvanju:

1. u pripravnika za zvanje nadzornika pravosudne policije - nadzornik
straže odnosno nadzornik pravosudne milicije, koji je u tom zvanju proveo
manje od godinu dana i nije položio ispit za zvanje nadzornika;

2. u zvanje nadzornik pravosudne policije - zapovjednik straže odnosno
zapovjednik pravosudne milicije ili nadzornik straže odnosno nadzornik
pravosudne milicije, koji je položio ispit za zvanje nadzornika, i u tom
zvanju je proveo do 4 godine;

3. u zvanje starijeg nadzornika pravosudne policije - zapovjednik straže
odnosno zapovjednik pravosudne milicije ili nadzornik straže odnosno nadzornik
pravosudne milicije, koji je u tom zvanju proveo od 4 do 8 godina;

4. u zvanje samostalnog nadzornika pravosudne policije - zapovjednik
straže odnosno zapovjednik pravosudne milicije ili nadzornik straže odnosno
nadzornik pravosudne milicije koji je u tom zvanju proveo od 8 do 12 godina
pod uvjetom da u roku od godinu dana položi strućni ispit za zvanje samostalnog
nadzornika pravosudne policije. Ako u roku od godinu dana ne položi stručni
ispit, izjednačit će se u zvanje starijeg nadzornika pravosudne policije;

5. u zvanje zapovjednika pravosudne policije - zapovjednik straže odnosno
zapovjednik pravosudne milicije ili nadzornik straže odnosno nadzornik
pravosudne milicije koji je u tom zvanju proveo više od 12 godina.

VI. PRIJEI.AZNE I ZAVRŠNE ODREDBE

Članak 21.

Oznake zvanja koje nose pripadnici pravosudne policije prema dosadašnjim
propisima, zamijenit će se oznakama zvanja propisanim ovom uredbom u roku
od tri mjeseca, od dana stupanja na snagu ove uredbe.

Članak 22.

Izgledi oznaka zvanja otiskani uz ovu uredbu njezin su sastavni dio.

Članak 23.

Kazneno-popravne ustanove i domovi za preodgoj uskladit će svoje opće
akte o unutarnjem ustrojstvu s odredbama ove uredbe u roku od mjesec dana
od dana stupanja na snagu ove uredbe.

Članak 24.

Danom stupanja na snagu ove uredbe prestaje vrijediti glava VII. članak
17. Pravilnika o uniformi i oznakama zvanja, naoružanju i opremi pripadnika
straže i rokovima trajanja ("Narodne novine", broj 36/75).

Članak 25.

Ova uredba stupa na snagu osmoga dana od dana objave u "Narodnim
novinama".

Klasa: 730-02/92-01/02

Urbroj : 5030115-92-2

Zagreb, 23. listopada 1992.

Predsjednik

**Hrvoje Šarinić, v. r.**

![](dodatni/360992.gif)

Uredba, NN 70/1992-1864
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)